
19. zasadnutie	Bod programu MZ č.: 5
MZ mesta Trnava	Materiál č.: 5
09.12.2025
Stavebné úpravy nebytových priestorov v objekte na ulici Hviezdoslavova 3 v Trnave, Dantes Brewing Company s.r.o.
Návrh predkladá:	Návrh spracoval:
JUDr. Ing. Eva Kolláriková, PhD., MBA	Ing. Daniela Holešová
konateľka STEFE Trnava,  s. r. o.	úsek generálnej riaditeľky 
prostredníctvom primátora mesta 
Spracované: 19.11.2025
Zodpovedá: Ing. Andrea Pacerová
Číslo spisu: 49551/2025

Návrh uznesenia
k stavebným úpravám nebytových priestorov v objekte na ulici
Hviezdoslavova 3 v Trnave, Dantes Brewing Company s.r.o.
Mestské zastupiteľstvo mesta Trnava po prerokovaní:
Schvaľuje
[bookmark: _Hlk214444446]nájomcovi – Dantes Brewing Company s.r.o., Botanická 5635/27, 917 08 Trnava, IČO: 56 992 858
zrealizovanie stavebných úprav nebytových priestorov nachádzajúcich sa v objekte na pozemku parcelné číslo 258/1,2 v k. ú. mesta Trnava, na ulici Hviezdoslavova 3 v Trnave, na prízemí v rozsahu:
· otvorenie dispozičného priestoru
· inštalácia chladiaceho boxu
· výmena jestvujúceho sociálneho zariadenia a vstavba nového wc
· sanácia a oprava stien a podláh
· inštalácia klimatizačných jednotiek
· vybudovanie kuchyne
· úprava rozvodov elektriny a vody, modernizácia osvetlenia
· inštalácia kamerového systému
na vlastné náklady, pričom výška  skutočne preinvestovaných finančných prostriedkov vynaložených na vstavbu nových wc v predpokladanej  výške nákladov 3 660,72 € bude po realizácii odsúhlasená primátorom mesta na základe predchádzajúceho prerokovania a odporučenia mestskej rady. Táto suma bude následne započítaná s nájomným za prenájom nebytových priestorov ročne vo výške 70% nájomného, pričom v prípade ukončenia nájmu zo strany nájomcu pred ukončením započítania nákladov sa nezapočítané náklady nájomcovi nevrátia. Po započítaní bude investícia zaradená do majetku mesta Trnava.


za splnenia podmienky, že nájomca písomne oznámi zahájenie a ukončenie všetkých stavebných úprav zástupcovi správcu e-mailom na adresu marek.kristofik@stefetrnava.sk a predloží harmonogram prác. Zároveň je nájomca po ukončení stavebných úprav povinný správcovi predložiť  príslušné rozhodnutie stavebného úradu, revízne správy k elektroinštalácii a  výkresovú časť dokumentácie – stavebný pôdorys k zmene dispozície nebytových priestorov. 
Ukladá
spoločnosti STEFE Trnava, s.r.o.
zahrnúť stavebné úpravy do zmluvy o nájme nebytových priestorov v zmysle schvaľovacej časti uznesenia
Termín: do 31.03.2026


Dôvodová správa
Spoločnosť STEFE Trnava, s.r.o. v súlade so Zásadami hospodárenia a nakladania s majetkom Mesta a s majetkom štátu, ktorý Mesto užíva v znení doplnkov (ďalej len „Zásady“) zverejnila na úradnej tabuli a webovom sídle mesta Trnava a webovom sídle spoločnosti STEFE Trnava, s.r.o. ponuku na priamy prenájom nebytových priestorov v objekte parcelné číslo 258/1,2 v k.ú. mesta Trnava, na ulici 
Hviezdoslavova 3 v Trnave, na prízemí spolu o výmere 98,70 m² s účelom využitia – obchodné, kancelárske a reštauračné účely. Do lehoty na doručenie cenových ponúk bola do mestskej elektronickej schránky doručená 1 ponuka od záujemcu: Dantes Brewing Company s.r.o., Botanická 5635/27, 917 08 Trnava, IČO: 56 992 858, ktorý vo svojej ponuke uviedol ponukovú cenu za nájom predmetných NP vo výške 152,50 eur/ m²/rok, čo predstavuje sumu 15 051,75 eur/rok.
Záujemca hodlá v nebytových priestoroch rozvinúť gastronomicko – kultúrny projekt v podobe remeselnej pivárne zameranej na prezentáciu a podporu remeselného piva. Okrem toho by chcel priestory využívať aj pre rôzne kultúrne a spoločenské aktivity v podobe cestovateľských prednášok, diskusií, workshopov a kvízov.
Uznesením MR č.366/2025 zo dňa 21.10.2025 bol pre záujemcu Dantes Brewing Company s.r.o. schválený nájom spomínaných nebytových priestorov.
Súčasťou ponuky bola aj požiadavka na stavebné úpravy nebytových priestorov bez uvedenia spôsobu financovania, respektíve prípadného možného spôsobu započítania s nájomným. Zoznam plánovaných stavebných úprav tvorí prílohu č.1 ponuky nájomcu. Nájomca bol zo strany STEFE Trnava, s.r.o. následne vyzvaný o doplnenie spôsobu financovania, kde uviedol, že financovanie stavebných úprav bude mať zabezpečené z vlastných zdrojov, okrem nákladov na vstavbu nových WC, ktoré žiada započítať s nájomným. K tomuto účelu priložil 3 cenové ponuky.


Pre posúdenie žiadosti nájomcu bola v súlade s § 17, ods. 2 Zásad ustanovená vedením mesta Trnava poradná odborná komisia v zložení:
· Ing. Emília Macková (MsÚ Trnava – odbor majetkový)
· Ing. Katarína Benovičová (MsÚ Trnava – odbor ekonomický)
· Ing. Peter Vopát (MsÚ Trnava – odbor investičnej výstavby)
· Marek Krištofík (STEFE Trnava s.r.o. – zástupca správcu)
Odborná komisia usúdila, že podľa § 17 Zásad je možné započítať do nájmu náklady jedine na vstavbu nových WC – priestor obsahuje 1 WC a žiadateľ navrhuje vstavať ďalšie 2 ks WC (pre zákazníkov a pre zamestnancov), pričom najvýhodnejšia cenová ponuka bola vo výške 3 660,72 €. Uvedené práce je potrebné ohlásiť príslušnému stavebnému úradu. Po ukončení prác komisia požaduje predložiť: účtovné doklady k realizácii stavebných prác a jednoduchú projektovú dokumentáciu.
Ostatné navrhované úpravy ako:
· otvorenie dispozičného priestoru
· inštalácia chladiaceho boxu
· výmena jestvujúceho sociálneho zariadenia
· sanácia a oprava stien a podláh
· inštalácia klimatizačných jednotiek
· vybudovanie kuchyne
· úprava rozvodov elektriny a vody, modernizácia osvetlenia
· inštalácia kamerového systému
sú potrebné z hľadiska prevádzkovej potreby nájomcu pre jeho účel využitia a nie je možné ich započítať s nájomným. Výmena jestvujúceho sociálneho zariadenia, sanácia a oprava stien a podláh zvyšujú hodnotu priestoru a sú pre vlastníka objektu i z pohľadu budúceho využitia prospešné.


Napriek tomu, že tieto náklady nie je možné započítať s nájomným, je potrebné, aby žiadateľ po ukončení prác predložil:
· výkresovú časť k navrhovanej zmene dispozície priestoru
· príslušné rozhodnutie stavebného úradu (ohlásenie drobnej stavby/ohlásenie stavebnej úpravy/ohlásenie údržby národnej kultúrnej pamiatky/stavby v Mestskej pamiatkovej rezervácii Trnava) 
· revízne správy v súvislosti s realizáciou elektroinštalácie pre potreby prevádzkového zariadenia nájomcu.
Zároveň bude splnená podmienka, že nájomca písomne oznámi zahájenie a ukončenie všetkých stavebných úprav zástupcovi správcu e-mailom na adresu marek.kristofik@stefertnava.sk. 
Na základe uvedeného sme požiadali majetkovú komisiu o stanovisko k žiadosti nájomcu, ktorá na svojom zasadnutí dňa 18.11.2025 odporučila mestskému zastupiteľstvu schváliť zrealizovanie vyššie uvedených stavebných úprav nebytových priestorov ako aj čiastočné započítanie nákladov na ne vynaložených.
Nájomca si riadne plní povinnosti vyplývajúce mu zo zmluvy o nájme, nemá podlžnosti voči mestu Trnava ani organizáciám, ktoré boli mestom Trnava zriadené.
Na prijatie uznesenia je potrebný súhlas nadpolovičnej väčšiny poslancov MZ mesta Trnava prítomných na rokovaní MZ.

